ARTHUR (Jamie Campbell Bower)
Un tânăr atrăgător şi lipsit de griji, Arthur trebuie sa renunţe la familie când află că e moştenitorul tronului după ce regele a murit pe neaşteptate. Educat într-o lume dură şi întunecată, plină de violenţă, lăcomie şi disperare, Arthur vrea să conducă regatul în numele justiţiei, speranţei şi libertăţii.

 MERLIN (Joseph Fiennes)
Vrăjitorul e paznicul legendei din Camelot. Cel mai puternic şi mai important aliat al lui Arthur, Merlin crede în el mai mult decât însuşi tânărul rege. El poate vedea mai bine ca oricine ameninţările la adresa lui Arthur, dar trebuie să combată latura negativă a propriei sale forţe.

MORGAN (Eva Green)
Frumoasa, nemiloasa şi ambiţioasa Morgan, fată a Regelui Uther, speră să urce pe tron după moartea tatălui său, fără să ia în calcul planul lui Merlin de a-l aduce la putere pe Arthur, fratele ei cel vitreg. Din dorinţa de a pune mâna pe putere, Morgan se dedică forţelor întunecate ce-i permit să ameninţe Camelotul din interior.

GUINEVERE (Tamsin Egerton)
Guinevere e naivă, dar ambiţia şi voinţa o transformă într-o sursă importantă de sprijin şi forţă pentru Arthur, care tocmai învaţă să fie rege. Deşi trebuie să se mărite cu Leontes, unul dintre cei mai loiali cavaleri ai lui Arthur, ea nu poate nega atracţia pe care ea şi Arthur o simt unul faţă de celălalt.

 

KAY (Peter Mooney)
Teribil de loial fratelui său, cu care a împărţit, mereu, totul, Kay îl încurajează pe Arthur să-şi accepte destinul de rege al Angliei. Ca şerif al regelui – cel mai important om din regat în ceea ce priveşte respectarea legii – Kay se bucură de independenţă, dar nu uită niciodată să-i fie alături prietenului şi fratelui său mai mic, Arthur.

 

IGRAINE (Claire Forlani)
Mama lui Arthur şi cea de-a doua soţie a lui Uther, Igraine nu-şi cunoaşte bine fiul şi e dispreţuită de fiica sa vitregă, Morgan. După o viaţă plină de durere şi agonie, regina nu şi-a pierdut, încă, credinţa într-un viitor mai bun. Igraine devine rapid aliata lui Arthur şi una dintre figurile cele mai respectate de la Curte.

 

LEONTES (Philip Winchester)
Unul dintre cei mai curajoşi cavaleri ai regelui Uther, Leontes jură credinţă noului rege şi i se alătură lui Arthur în Camelot. Logodit cu Guinevere, loialitatea şi experienţa sa îl fac să fie incredibil de valoros pentru noul rege care încearcă să instaureze ordinea şi disciplina într-un regat măcinat de violenţă.

GAWAIN (Clive Standen)
Odinioară un mare cavaler, Gawain nu mai ştie ce vrea dela viaţă. Kay şi Leontes îl cheamă la Curte, să se alăture lui Arthur. Iniţial neîncrezător, el vine în Camelot şi-şi dă seama că Arthur e altfel. El începe astfel să instruiască armata noului rege.

